Waalske Tsjerke (Ljouwert)

De Waalske Tsjerke yn Ljouwert is it tsjerkegebou fan 'e remonstrantske gemeente. Oarspronklik is it yn yn 1530 ynwijde kapel fan it Katarinakleaster.

 Skiednis  
De Waalske Tsjerke waard as kapel fan it Katarinakleaster (ek: Dominikanessen- of Wite Nonnekleaster) boud,Van Vitus tot Titus ISBN 978-90-814830-1-8 side 18 dat yn 1507 stifte wie en mei de reformaasje yn 1580 hinne ûnteigene waard. De kapel kaam nei it opheffen fan it kleaster leech te stean, mar se hold altiten in tsjerklike funksje en waard sûnt 1659 de tsjerke fan Frânsksprekkende protestanten, dy't yn 'e tiid fan 'e Nassaus nei Ljouwert kamen. Dat bleau de tsjerke oant 1888, mar ek neitiid hold de tsjerke de namme "Waalske Tsjerke".Van Vitus naar Titus, Meditatieve wandeling door LeeuwardenHistoarysk Sintrum LjouwertIt koer fan 'e tsjerke waard yn 1839 ôfbrutsen.www.hethuisvanoranje.nl

Boppe de tagong is in gevelstien fan in iepen Bibel oanbrocht mei de Frânsktalige tekst Venez, et montons à la montagne de l'Eternel, A la maison du Dieu de Jacob Ésaïe 2:3 (oersetting: Lit ús de berch fan de Ivige opgean, nei it hûs fan de God fan Jakob (Jesaja 2:3).

Yn 'e tsjerke stiet in preekstoel út ± 1630. Yn 'e dakruter hinget in klok fan klokkejitter Jurjen Balthasar út 1661.<ref[>http://www.hethuisvanoranje.nl/11%20De%20Friese%20Nassaus/WaalseKerk.html hethuisvanoranje.nl]</ref>

Tsjintwurdich is de tsjerke yn gebrûk troch de remonstrantske gemeente. 

 Oargel 
Yn 'e Waalske tsjerke stiet in bysûnder oargel, dat troch Anna fan Hannover oan 'e tsjerke skonken waard. It instrumint waard yn 1740 boud troch de oargelmakker Johann Michael Schwartsburg, in learling fan Christian Müller, en it front is ryklik fersierd mei houtsnijwurk en de wapens fan Maria Louise fan Hessen-Kassel en Jehan Willem Friso fan Nassau-Dietz. It oargel waard yn 2001 restaurearre troch Bakker & Timmenga en doe werom brocht yn 'e steat fan 1854.Orgelleeuw.

 Keppeling om utens 
 Disposysje fan it Schwartsburg-oargel

Kategory:Tsjerkegebou yn Ljouwert
Kategory:Ryksmonumint yn Ljouwert
Kategory:Bouwurk út 1530
Kategory:Protestantsk tsjerkegebou yn Nederlân